การลงมติเลือกนายกรัฐมนตรีไทย พ.ศ. 2567

การลงมติเลือกนายกรัฐมนตรีไทย พ.ศ. 2567 เป็นการลงมติของสภาผู้แทนราษฎรไทย ชุดที่ 26 เมื่อวันที่ 16 สิงหาคม พ.ศ. 2567 เพื่อเลือกนายกรัฐมนตรีไทยแทนตำแหน่งที่ว่างลง เนื่องจากเมื่อวันที่ 14 สิงหาคม พ.ศ. 2567 ศาลรัฐธรรมนูญมีคำวินิจฉัยถอดถอนเศรษฐา ทวีสิน ออกจากตำแหน่งนายกรัฐมนตรี จากกรณีทูลเกล้าฯ แต่งตั้งพิชิต ชื่นบาน เป็นรัฐมนตรีประจำสำนักนายกรัฐมนตรี ทั้ง ๆ ที่พิชิตเป็นบุคคลที่ขาดคุณสมบัติหรือมีลักษณะต้องห้ามในการดำรงตำแหน่งรัฐมนตรี โดยเป็นการลงมติเลือกนายกรัฐมนตรีภายใต้รัฐธรรมนูญแห่งราชอาณาจักรไทย พุทธศักราช 2560 ที่ดำเนินการโดยสภาผู้แทนราษฎรเพียงสภาเดียว โดยไม่มีวุฒิสภาเข้ามาร่วมลงมติด้วยเป็นครั้งแรก หลังจากที่เมื่อปี พ.ศ. 2562 และ พ.ศ. 2566 มีวุฒิสภาไทย ชุดที่ 12 เข้ามาร่วมเลือกด้วยตามบทเฉพาะกาล

 ชื่อบุคคลที่ได้รับเสนอเป็นนายกรัฐมนตรี 
หลังจากศาลรัฐธรรมนูญวินิจฉัยถอดถอนเศรษฐาออกจากตำแหน่งนายกรัฐมนตรี ในวันเดียวกัน (14 สิงหาคม) ทักษิณ ชินวัตร อดีตนายกรัฐมนตรี ได้เชิญแกนนำพรรคเพื่อไทยและพรรคร่วมรัฐบาลเข้ามาหารือ โดยมีกระแสข่าวว่า พรรคเพื่อไทยจะเสนอชื่อ ชัยเกษม นิติสิริ อดีตรัฐมนตรีว่าการกระทรวงยุติธรรม ให้สภาผู้แทนราษฎรพิจารณาให้ความเห็นชอบแต่งตั้งเป็นนายกรัฐมนตรี แต่วันรุ่งขึ้น (15 สิงหาคม) สมาชิกสภาผู้แทนราษฎรสังกัดพรรคเพื่อไทยมีความเป็นห่วงในเรื่องปัญหาสุขภาพของชัยเกษม จึงมีมติสนับสนุน แพทองธาร ชินวัตร หัวหน้าพรรค ให้สภาผู้แทนราษฎรพิจารณาให้ความเห็นชอบแต่งตั้งเป็นนายกรัฐมนตรีแทน ซึ่งครอบครัวชินวัตรรับฟังความต้องการของ สส. และยินยอมให้พรรคเสนอชื่อแพทองธาร โดยที่ประชุม สส. พรรคเพื่อไทย ได้มอบอำนาจให้คณะกรรมการบริหารพรรคเพื่อไทยออกเป็นมติ โดยพรรคเพื่อไทยได้นำพรรคร่วมรัฐบาลแถลงมติอย่างเป็นทางการในเวลา 17:15 น. ของวันเดียวกันว่า พรรคร่วมรัฐบาลทุกพรรคสนับสนุนมติของกรรมการบริหารพรรคเพื่อไทยที่เห็นชอบตามที่ประชุม สส. ของพรรค ในการเสนอชื่อแพทองธารเป็นนายกรัฐมนตรี
 ผู้ได้รับการเสนอชื่อในสภาผู้แทนราษฎร   border|center|150x150px หัวหน้าพรรคเพื่อไทย

 การลงมติ 
สส. พรรคไทยสร้างไทยทั้ง 6 คน ลงมติสวนกับมติพรรค ซึ่งเดิมให้ลงมติไม่เห็นชอบ

 ผลการลงมติ 
พรรคการเมืองเห็นชอบไม่เห็นชอบงดออกเสียงไม่เข้าร่วมประชุมรวมประชาชน -143 - -143เพื่อไทย139 -11141ภูมิใจไทย71 - - -71พลังประชารัฐ39 - -140รวมไทยสร้างชาติ36 - - -36ประชาธิปัตย์ - -25 -25ชาติไทยพัฒนา10 - - -10ประชาชาติ8 -1 -9ไทยสร้างไทย6 - - -6ชาติพัฒนา3 - - -3ไทรวมพลัง2 - - -2เสรีรวมไทย1 - - -1ประชาธิปไตยใหม่1 - - -1ครูไทยเพื่อประชาชน1 - - -1เป็นธรรม -1 - -1พลังสังคมใหม่1 - - -1ใหม่1 - - -1ท้องที่ไทย1 - - -1ไทยก้าวหน้า -1 - -1รวม319145273494

 อ้างอิง 

2567
หมวดหมู่:การเมืองไทยในปี พ.ศ. 2567
หมวดหมู่:กรุงเทพมหานครในปี พ.ศ. 2567
หมวดหมู่:สภาผู้แทนราษฎรไทย ชุดที่ 26
หมวดหมู่:แพทองธาร ชินวัตร